/Забележка: всички подписи са заличени, на основание чл. 36а, ал. 3 ЗОП/

**З А П О В Е Д**

**№ РД-08-2364**

Град София, 23.06.2020 г.

Със Заповед № РД-08-2273/11.06.2020 г. на Председателя на Софийски градски съд бе открит на способ за възлагане на обществена поръчка за доставка, чрез събиране на оферти с обява по реда на чл.187, ал. 1 ЗОП, като в първоначално определения срок за получаване на оферти постъпиха по-малко от три такива. Съгласно §12 ПЗР на Закона за мерките и действията по време на извънредното положение, обявено с решение на Народното събрание от 13 март 2020 г. и за преодоляване на последиците, поръчката, която е открита до един месец след отмяната на извънредното положение, следва да бъде възложена по реда за възлагане, действащ до 1 ноември 2019 г., с изключение на разпоредбите на чл. 6, ал. 1, чл. 14, ал. 1, т. 5 и 7, чл. 20, ал. 1, чл. 21, ал. 2, чл. 54, ал. 1, т. 5, буква "а", чл. 100, ал. 3 и 12, чл. 107, т. 5 и 6, чл. 112, ал. 9 и 10, чл. 112а и чл. 149, ал. 1, т. 13 от Закона за обществените поръчки, които се прилагат в редакцията от 1 януари 2020 г. Действащите до 1 ноември 2019 г. разпоредби на чл. 188, ал. 2 и ал. 3 ЗОП и чл. 96, ал. 3 ППЗОП, предвиждат, при тази хипотеза, удължаване на първоначално предвидения срок за подаване на оферти с поне три дни. Поради изложените съображения,

**Н А Р Е Ж Д А М :**

**1.** Удължавам първоначално определения срок за получаване на оферти за участие в обществена поръчка с предмет “доставка на канцеларски материали и офис консумативи за нуждите на Софийски градски съд” до 25.06.2020 г., до края на работния ден на възложителя - 17:00 ч.

**2.** След изтичане на удължения срок, отварянето на получените оферти да се извърши на 26.06.2020 г. в 10:00 ч. в сградата на СГС на адрес: гр. София, бул. „Витоша“ № 2, етаж 1, стая 72.

**3.** Информация за удължения срок за получаване на оферти да се публикува на портала за обществени поръчки, на основание чл. 96, ал. 3 ППЗОП.

…….………......……………....

**АЛЕКСЕЙ ТРИФОНОВ**

**ПРЕДСЕДАТЕЛ НА**

 **СОФИЙСКИ ГРАДСКИ СЪД**